

» muud kuulutused...


|INFO JA TEATED - Probleem kutsikaga|
|Loetud: 4537 korda|
01.04.2005 13:50 (adroom )
Mul üks tuttav võttis endale sügisel berna. Nüüd on tekkinud olukord, kus omanikul pole enam koera jaoks piisavalt aega ja viitsimist hoolitseda. Kutsa on 5-kuune, isane, lühikarvaline, kuid kahjuks ilma paberiteta. Omanik on nõus koera maha müüma 1500.- Kutsikas on hästi energiline ja sõbralik, kuid vajab hoolitsust / koolitamist. Nimeks on tal Kusti. Kas keegi on huvitatud? Vastasel juhul saadetakse loom varjupaika. Niisiis üleskutse päästa see kutsikas kurvast saatusest!
NB. Koer asub Otepää kandis.
|RE: Probleem kutsikaga|
01.04.2005 15:14 (zimma )
Mulle nagu arusaamatuks jääb, et kui ta selle koera praegu otse uuele omanikule annaks siis ta MÜÜKS... Samas kui keegi ei taha läheb koer varjupaika. Mida ta siis tahab - uut head omanikku või raha? Või müüb ta koera varjupaigale maha - seljuhul milline varjupaik ostab koeri?
Ei ole õel aga lihtsalt kummaline tundub..
|RE: Probleem kutsikaga|
01.04.2005 17:04 (adroom )
Ma küsisin omanikult, kas ta tahab koera müüa või anda, kuid tema arvamuse kohaselt tahab ikkagi müüa. Ka mulle tundub see imelik, kuid ikkagi loodan, et kutsa saab endale uue ja parema kodu, aga mitte varjupaiga näol..
|RE: Probleem kutsikaga|
02.04.2005 17:19 (Liia )
Kurb ikka jälle,et paberiteta koera eest ,kellel loodetavasti vähemalt vanemad on tõulised ikka mõnusalt soolast hinda püütakse külge pookida!Ikka see vana teema- paberitega koerad,kelle vanemad on puusauuringu teinud,vähemalt ühel näitusel osalenud müüakse X hinnaga ja seal samas paberiteta koer,kelle vanemad on väidetavalt tõulised ja paberitega,aga kellele peale toidu enamasti muid kulutusi polegi tehtud.Heal juhul on sellised tõulised paberiteta loomadel lisavarbad lõigatud,märgistatud ja vaktsineeritud pole nad enamasti ka ja hind on tuhat või kaks madalam kui paberitega koeral.......Millest siis selline hind!!
|RE: Probleem kutsikaga|
02.04.2005 18:19 (ojasalu )
Minu arust peaks pealkiri olema "Probleem omanikuga". Kui ta on nüüd selgeks saanud, et ei saa - ei taha - ei viitsi - ei suuda selle koeraga tegeleda ja kaalub veel peale selle varjupaika andmist, siis mina küll aru ei saa MIKS TA ÜLDSE RAHAST JUTTU TEEB. Esmatähtis on ikka koerale tore kodu leida ja hoolitsev peremees aga paistab, et sellel inimesel on muud prioriteedid, kui koera heaolu. Nii kaua, kui koer oli armas ja väike karvapallist kutsikas, siis oli kõik OK aga nüüd hakkab reaalsus pärale jõudma, et koer ei ole pelgalt mänguasi vaid on ka pereliige (vähemalt peaks see nii olema) ja vajab süüa ja tegelemist. On ju variant, et ma teadmata tagamaid teen inimesele liiga. Kuid kui see ka nii on, siis tuleks asja kainelt kaaluda ja endale selgelt aru anda, et on mingil hetkel tehtud vale otsus ja et seda nüüd heastada, siis tuleks vast ikka loobuda raha küsimisest ja keskenduda hea ja hoolitseva peremehe leidmisele. VARJUPAIK EI OLE JU OMETI PAREM LAHENDUS.
|RE: Probleem kutsikaga|
03.04.2005 19:32 (adroom )
Rõõm teatada, et asi on lahenenud. Käisin täna kutsat vaatamas ja ta on imearmas ning üks hoolitsev pere võtab ta endale. Teisipäeval leiab see koer endale juba kodu uues peres, seekord alatiseks!
:)
|RE: Probleem kutsikaga|
06.04.2005 09:31 (Denia )
Kena kevadet kõigile!!!
Tõesti-tõesti,eile sai see armas kutsu omale suure pere!Ja mina olengi see õnnelik pereema!!!!!!!!!! Ma usun,et tal saab olema kuhjaga hellust ja armastust!
Päikest teile!
|RE: Probleem kutsikaga|
06.04.2005 12:23 (Liia )
Tore kui kõik koerale kodu otsimised nii laheneksid :))
|RE: Probleem kutsikaga|
06.04.2005 17:07 (adroom )
mul on tõesti hea meel, et asi nii lahenes!!!:)

